მიქლიოსებრნი

მიქლიოსებრნი () — სოკოების ოჯახი მიქლიოსნაირთა რიგისა, რომლის გავრცელების არეალი მოიცავს მსოფლიოს ყველა კონტინენტს გარდა ანტარქტიდისა. 2008 წლის მონაცემებით ოჯახში ერთიანდებოდა 5 გვარი და დაახლოებით 90-მდე სახეობა.Kirk PM, Cannon PF, Minter DW, Stalpers JA, eds. (2008). Dictionary of the Fungi (10th ed.). Wallingford, Oxford: CABI. ISBN 978-0-85199-826-8.

გააჩნია გლუვი, დანაოჭებული ან ფირფიტებისმაგვარი (ფსევდოფირფიტები) ჰიმენოფორი. ნაყოფსხეული, როგორც წესი ძაბრისებრი ფორმისაა, ხორცოვანი, ხშირად მკვეთრად შეფერილია ყვითლად, ნარინჯისფრად, ჟანგმიწისფრად, მონაცრისფროდ ან მოყავისფროდ. რბილობი ელასტიური ან მკვრივია. სპორების მტვერი — თეთრი ან ღიად შეფერილი. მიკორიზას წარმოქმნიან სხვადასხვა სახეობის ხეებთან და მცენარეებთან. მიქლიოსებრთა ოჯახი მოიცავს ისეთ საჭმელად ვარგის სახეობებს როგორებიცაა Cantharellus cibarius (მიქლიო), Cantharellus lutescens და Craterellus cornucopioides (ძაბრასოკო). ასევე მოიცავს სხვა არასაჭმელ სოკოებს, თუმცა შხამიანი სახეობები არ მოიძებნება.

გალერეა

რესურსები ინტერნეტში

 The მიქლიოსებრნი — Mushroom Expert
 Taxonomy in Transition: The Cantharellus/Craterellus Clade

სქოლიო

კატეგორია:მიქლიოსებრნი
კატეგორია:სოკოების ოჯახები